Iacobus Regius de Saint Arnaud

Armandus Iacobus Achilles Regius (Francice: Armand-Jacques-Achille Leroy) de Saint Arnaud (natus 20 Augusti 1792 Burdigalae), mortuus die 29 Septembris 1854 in nave in Ponto Euxino navigante) vir publicus ac dux militum Francicus erat.

 Cursus honorum 
Saint Arnaud anno 1815 ad exercitum regium Franciae accessit atque inter protectores Ludovici XVIII regis militavit. Ab anno 1822 Bello rerum novarum Graeco interfuit et anno 1831 iterum in exercitum Francicum rediit. Tum paulatum ad gradum generalis promotus est. Mense Februario 1848 Lutetiae cum militibus suis feliciter contra insurgentes certavit. Anno 1850 a praesides Ludovico Bonaparte dux militum Cirtae in Algerio Francico factus est. Die 26 Octobris 1851 Bonaparte eum administrum belli nominavit, ut una cum Saint Arnaud res novas contra Secundam Rem Publicam pararet. Re Publica die 2 Decembris eius anni abolita Saint Arnaud marescalcus et postea stabularius magnus atque senator Imperii nominatus est. Die 11 Martii 1854 quamquam aegrotus dux expeditionis Francicae in Bello Crimaeano nominatus est. In Crimaea contra Russicos die 20 Septembris 1854 apud Almam flumen victor fuit. Sed tum graviter Cholera morbo afflictus nave in patriam ferebatur. In nave mortuus est.

 Nexus externi 
 Carolus Marx de curriculo vitae Saint Arnaud (lingua Theodisca)

Categoria:Ductores exercitus
Categoria:Milites Franciae
Categoria:Senatores Franciae
Categoria:Politici Franciae
Categoria:Victimae Belli Crimaeani